**Ministru kabineta noteikumu projekta** **"Grozījumi Ministru kabineta 2017. gada 21.marta noteikumos Nr.158 "Darbības programmas "Izaugsme un nodarbinātība" 9.2.5. specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi Ministru kabineta 2017. gada 21.marta noteikumos Nr.158 "Darbības programmas "Izaugsme un nodarbinātība" 9.2.5. specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" īstenošanas noteikumi" (turpmāk – noteikumu projekts) mērķis ir nodrošināt 9.2.5. specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" (turpmāk – SAM 9.2.5.) īstenotā Eiropas Savienības fondu projekta savlaicīgu pabeigšanu, sasniedzot specifiskā atbalsta mērķi - pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas. |

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts.Veselības ministrijas iniciatīva. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošā Ministru kabineta 2017. gada 21.marta noteikumu Nr.158 "Darbības programmas "Izaugsme un nodarbinātība" 9.2.5. specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" īstenošanas noteikumi" (turpmāk – MK noteikumi Nr.158) 7.3.apakšpunkta redakcija nosaka līdz 2018. gada 31. decembrim sasniedzamo finanšu rādītāju – sertificēti attiecināmie izdevumi 2 656 027 *euro* apmērā, savukārt saskaņā ar 2018.gada 5.jūlijā Eiropas Komisijas apstiprinātajiem darbības programmas “Izaugsme un nodarbinātība” (turpmāk – darbības programma) grozījumiem Nr.3, kas nacionālā līmenī tika apstiprināti ar Ministru kabineta 2018.gada 26.februāra rīkojumu Nr.69 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība””, 9.prioritārā virziena “Sociālā iekļaušana un nabadzības apkarošana” Eiropas Sociālā fonda (turpmāk – ESF) snieguma ietvara finanšu rādītāja starpposma izpilde uz 31.12.2018. tika grozīta no 86 060 737 *euro* uz 47 915 277 *euro*, kur attiecībā uz Veselības ministrijas administrējamiem specifiskajiem atbalsta mērķiem starpposma vērtības samazinājums uz 2018.gada beigām ir sekojošs:* 9.2.3. specifiskā atbalsta mērķa “Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” ietvaros – no 4 348 638  *euro* uz 1 560 706 *euro*, no tiem 1 326 600 *euro* ESF finansējums un 234 106 *euro* valsts budžeta finansējums;
* 9.2.4. specifiskā atbalsta mērķa “ Uzlabot pieejamību veselības veicināšanas un slimību profilakses pakalpojumiem, jo īpaši, nabadzības un sociālās atstumtības riskam pakļautajiem iedzīvotājiem” ietvaros – no 15 433 768  *euro* uz 9 157 003  *euro*, no tiem 7 783 452 *euro* ESF finansējums un 1 373 551 *euro* valsts budžeta finansējums;
* 9.2.5. specifiskā atbalsta mērķa “ Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” (turpmāk – SAM 9.2.5.) ietvaros – no 2 656 027 *euro* uz 1 337 579  *euro,*  no tiem 1 136 942  *euro* ESF finansējums un 200 637 *euro* valsts budžeta finansējums;
* 9.2.6. specifiskā atbalsta mērķa “ Uzlabot ārstniecības un ārstniecības atbalsta personāla kvalifikāciju” ietvaros – no 6 724 711 *euro* uz 1 248 970  *euro,* no tiem 1 061 624 *euro* ESF finansējums un 187 346 *euro* valsts budžeta finansējums.

Ņemot vērā minēto faktu, ir nepieciešams precizēt MK noteikumu Nr.158 7.3.apakšpunktu, nosakot, ka SAM 9.2.5. ietvaros līdz 2018. gada 31.decembrim ir sasniedzams finanšu rādītājs – sertificēti attiecināmie izdevumi 1 337 579  *euro* apmērā*.*Tāpat šobrīd MK noteikumu Nr.158 15.1.apakšpunkts nosaka, ka atbalstāmās darbības “Projekta vadība un projekta īstenošanas nodrošināšana” ietvaros ir attiecināmas projekta vadības personāla un īstenošanas personāla atlīdzības izmaksas un projekta atlīdzības izmaksas un, atbilstoši 2016.gadā noteiktajiem nosacījumiem, pakalpojumi uz uzņēmuma līguma ES fondu projektu vadībā nav ieteicami.Veselības ministrijas īstenotajā projektā Nr. 9.2.5.0/17/I/001 *“Ārstniecības un ārstniecības atbalsta personu pieejamības uzlabošana ārpus Rīgas”* jau ir konstatētas nobīdes no projekta plānotajiem darbību izpildes termiņiem, kas galvenā mērā saistīts ar personāla kapacitātes trūkumu un personāla mainību. Proti, projektam nebija izdevies piesaistīt jurista štata vietu, kas ļoti būtiska ārstniecības personu par darbu reģionos kompensācijām, to līgumattiecību ar Veselības ministriju nodrošināšanai. Projektam atkārtoti tika sludināts jurista amatu vietas konkurss uz speciālista vietu, bet nesekmīgi. Projekta, kur kopējā summa sastāda 9 milj. *euro* un galvenās darbības – līgumu ar ārstniecības personām slēgšana un izpildes uzraudzība, īstenošana bez civiltiesību jurista nav iespējama. Izpētot darba tirgu un amatu konkursu atlasēs, noskaidrojot iemeslus, kāpēc atbilstošie amata kandidāti atteicās no amata vietas, izturot konkursu, galvenie iemesli tika minēti zemais atalgojums un nepievilcīgais darbinieka statuss – konkrēts darba laiks, atrašanās darba vietā. Papildus juristi darba tirgū ir ļoti augstu pieprasīti. Līdz ar to, tirgus cenu, proti iepērkot šos pakalpojumus uz uzņēmuma pamata, regulē iespējamie pakalpojumu sniedzēji. Veselības ministrijai ir pieredze tās īstenotā projekta Nr.9.2.4.1/16/I/001 *“Kompleksi veselības veicināšanas un slimību profilakses pasākumi”* ietvaros, kad ilgstoši vakantā jurista uz darba līguma pamata vietā attiecīgi pēc grozījumu veikšanas specifiskā atbalsta mērķa īstenošanas noteikumos[[1]](#footnote-3), tika izsludināts jurista pakalpojuma iepirkums, rezultāts bija pozitīvs un tika nolīgts jurists iepirkumu novadīšanai un līgumu uzraudzībai, tādejādi nodrošinot projekta progresu.Atbilstoši Finanšu ministrijas izstrādāto vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” (turpmāk – vadlīnijas) redakcijai par vadības un īstenošanas personāla iesaisti uz darba līgumu vai uzņēmumu līgumu pamata, noteikumu projekts paredz noteikt, ka ir attecināmas ne tikai projekta vadības un / vai īstenošanas personāla atlīdzības izmaksas, kas radušās uz darba līguma pamata, bet arī izmaksas, kas radušās uz darba līguma vai uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi. Attiecīgi 15.1. un 15.2.apakšpunkti papildināti ar nosacījumu, ka ir attiecināmas personāla izmaksas, kas radušās uz darba līguma vai uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi. Tostarp, lai nodrošinātu MK noteikumu Nr.158 29.punkta atbilstību vadlīnijām tiek tehniski precizēts, ka projekta vadības un īstenošanas personālam, kas darba laika slodzes ietvaros vienā institūcijā veic pienākumus, kuri ir saistīti ne tikai ar projektu, bet arī ar konkrētās institūcijas pamatdarbību vai citu finanšu instrumentu administrēšanu, daļa no atlīdzības izmaksām var tikt segta no projekta finansējuma, ja darbinieks projektā nodarbināts vismaz 30 procentu no normālā darba laika nevis kopējās noslodzes.Attiecībā uz netiešajām izmaksām, ko piemēro no tiešajām attiecināmajām personāla izmaksām, tika precizēti 26.1. un 26.2 apakšpunkti nosakot, ka netiešo izmaksu aprēķinā netiek iekļautas atlīdzības izmaksas kas radušās uz uzņēmuma līguma pamata. Tāpat šobrīd MK noteikumu Nr.158 17.1.3.apakšpunkts nosaka, ka uz kompensāciju var pretendēt ārstniecības personas, kuras kompensācijas saņemšanai plāno noslēgt līgumu valsts apmaksāto veselības aprūpes pakalpojumu sniegšanai, bet pēc kompensāciju pieteikumu kārtības (Veselības ministrijas 21.05.2018 iekšējais normatīvais akts NrIeNA/3 “Cilvēkresursu piesaistes reģioniem kārtība” pieejama: [https://talakizglitiba.lv/sites/default/userfiles/file/SAM925/2\_Kartiba(1).pdf](https://talakizglitiba.lv/sites/default/userfiles/file/SAM925/2_Kartiba%281%29.pdf)) pretendents piesakoties kompensācijai jau ir noslēdzis līgumu valsts apmaksāto veselības aprūpes pakalpojumu sniegšanai, līdz ar to redakcionāli tiek precizēts, ka pretendentam ir noslēgts līgums.17.2.2. apakšpunktā veikts tehnisks precizējums, svītrojot vārdus “atbalstāmajā specialitātē”, ar mērķi novērst potenciālo atbalsta saņēmēju interpretācijas iespējas, kas varētu radīt situācijas kad, piemēram, māsa ar vairākām specialitātēm, kura jau šobrīd strādā ārstniecības iestādē Latvijā varētu saņemt atbalstu. Tādejādi atbilstoši specifiskā atbalsta mērķim ar atbalstu motivējot nozarei piesaistīt jaunos speciālistus, speciālistus, kuriem nav aktīvs ārstniecības personas sertifikāts, motivējot atgriezties Latvijā ārzemēs strādājošos, kā arī uzrunājot ārpus nozares strādājošos.Šobrīd MK noteikumu 158 45.2.apakšpunkts un tā 45.2.1. un 45.2.2.apakšpunkti nosaka, ka projekta ietvaros ir jāuzkrāj dati par šādiem horizontālā principa “Vienlīdzīgas iespējas” horizontālajiem rādītājiem - atbalstu saņēmušo sociālās atstumtības un nabadzības riskam pakļauto iedzīvotāju skaits un par vienlīdzīgu iespēju aspektiem (dzimumu līdztiesība, invaliditāte, vecums vai etniskā piederība) apmācīto personu skaits. Ņemot vērā, ka projekta ietvaros vispār nav paredzētas apmācības, kā arī ņemot vērā Labklājības ministrijas izstrādātajā 23.11.2017 Metodikas “Horizontālā principa “Vienlīdzīgas iespējas” īstenošanas uzraudzība 2014.-2020. gada plānošanas periodā” 1.pielikumā 9.2.5. specifiskā atbalsta mērķa norādītajos rādītājos noteikts tikai viens rādītājs - atbalstu saņēmušo sociālās atstumtības un nabadzības riskam pakļauto iedzīvotāju skaits. Attiecīgi noteikumu projekts paredz svītrot kļūdaino noteikto rādītāju - par vienlīdzīgu iespēju aspektiem (dzimumu līdztiesība, invaliditāte, vecums vai etniskā piederība) apmācīto personu skaits.Noteikumu projekts atrisinās personāla kapacitātes trūkumu nodrošinot savlaicīgu mērķa sasniegšanu. Veiktās izmaiņas kopumā neietekmē specifiskā atbalsta īstenošanas nosacījumus vai ietekmē pozitīvi.Tostarp noteikumu projekts pozitīvi ietekmēs īstenošanā esošo Veselības ministrijas projektu Nr. 9.2.5.0/17/I/001 *“Ārstniecības un ārstniecības atbalsta personu pieejamības uzlabošana ārpus Rīgas”*, proti tiks precizēta finanšu rādītāja sasniedzamā vērtība uz 2018.gada 31.decembri un papildinātas attiecināmās izmaksas ar iespēju attiecināt personāla izmaksas, kas radušās uz darba līguma vai uzņēmuma (pakalpojuma) līguma pamata, tai skaitā normatīvajos aktos noteiktās piemaksas un nodokļi, uzlabojot projekta mērķa savlaicīgu sasniegšanu. Attiecīgi projektā būs nepieciešami grozījumi. Noteikumu projektā noteiktas normas tiks piemērotas no noteikumu projekta spēkā stāšanās brīža.  |
| 3.  | Projekta izstrādē iesaistītās institūcijas un publiskas personas kapitālsabiedrības | MK noteikumu grozījumu izstrādes ietvaros tika iesaistīta Veselības ministrija. |
| 4.  | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Veselības ministriju. |
| 2.  | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3.  | Administratīvo izmaksu monetārs novērtējums | MK noteikumu projekts šo jomu neskar. |
| 4.  | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Tiesību akta projekts nodrošina ātrāku un kvalitatīvāku SAM 925 mērķu sasniegšanu un pakalpojumu pieejamību sabiedrības interesēs un tam nav ietekmes uz sabiedrības interesēm un pienākumiem, līdz ar to nav nepieciešams organizēt sabiedrības informēšanas pasākumus saistībā ar šī projekta izstrādi. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – Centrālā finanšu un līgumu aģentūra. Projekta iesniedzējs un finansējuma saņēmējs ir Veselības ministrija |
| 2.  | Projekta izpildes ietekme uz pār­valdes funkcijām un institucionālo struktūru. Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3.  | Cita informācija | Nav.  |

Veselības ministre Anda Čakša

Vīza: Valsts sekretārs Aivars Lapiņš

A.Tomsone, 67876181

Agnese.Tomsone@vm.gov.lv

1. 2016. gada 17. maija Ministru kabineta noteikumi Nr.310 “Darbības programmas "Izaugsme un nodarbinātība" 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.1. pasākuma "Kompleksi veselības veicināšanas un slimību profilakses pasākumi" un 9.2.4.2. pasākuma "Pasākumi vietējās sabiedrības veselības veicināšanai un slimību profilaksei" īstenošanas noteikumi” [↑](#footnote-ref-3)